4. การประกอบธุรกิจของแต่ละสายผลิตภัณฑ์

4.1 โครงสร้างพื้นฐานในการให้บริการอินเทอร์เน็ตของบริษัท ประกอบด้วย 3 ส่วนหลักคือ

-   ส่วนเครือข่ายอินเทอร์เน็ตหลัก (Internet backbone)

-   ส่วนเชื่อมต่อวงจรภายในประเทศ (Domestic Connectivities)

-   ส่วนเชื่อมต่อวงจรระหว่างประเทศ (International Connectivities)

ส่วนเครือข่ายอินเทอร์เน็ตหลัก (Internet backbone)

โครงสร้างเครือข่ายอินเทอร์เน็ตหลักของบริษัท
ประกอบด้วยเครือข่ายที่ให้บริการในเขตกรุงเทพมหานคร และปริมลฑล
ไอเน็ตได้จัดให้มีพื้นที่ในการให้บริการเครือข่าย 2 แห่ง ได้แก่บริเวณชั้น 12
ของอาคารบางกอกไทย ทาวเวอร์ และชั้น 10 ของอาคารไทย ซัมมิท ทาวเวอร์
พื้นที่ในการให้บริการเครือข่ายทั้ง 2 แห่งถูกออกแบบมาถูกต้องตามหลักสถาปัตยกรรม
โดยคำนึงถึงการใช้งานและศักยภาพสูงสุดในการให้บริการเป็นหลัก

อาคารทั้ง 2 เชื่อมต่อกันด้วยระบบ High speed gigabit backbone ที่ความเร็ว 1 Gbps
จำนวน 3 เส้นทาง และจัดให้มีวงจรสำรองระหว่างอาคารผ่านเครือข่าย
MetroLANเพื่อให้ระบบสามารถทำงานทดแทนกันได้ (Redundancy)
และช่วยเสริมประสิทธิภาพในภาวะการทำงานพร้อมๆ กัน (Load sharing) ทางด้านอุปกรณ์
เครือข่าย ไอเน็ตได้จัดเตรียมอุปกรณ์ที่มีประสิทธิภาพการทำงานสูง ทั้งทางด้านเทคโนโลยี
และด้านนวัตกรรม ซึ่งได้รับการรับรองตามมาตรฐานสากล เพื่อให้ผู้ใช้บริการมั่นใจในระบบ
Infrastructure และ Facility ต่างๆ ของบริษัท

ไอเน็ตนำเทคโนโลยี Ultra hi-speed Internet ความเร็วสูงกว่าอินเทอร์เน็ตบรอดแบนด์ถึง
8,000 เท่า มาใช้เพื่อเชื่อมต่อเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
และเครือข่าย MetroLAN ซึ่งเป็นเครือข่ายการให้บริการอินเทอร์เน็ตความเร็วสูงของบริษัท
ไปยังอาคารสำนักงานในเขตกรุงเทพมหานคร และปริมณฑล ครอบคลุมพื้นที่การให้บริการกว่า 1
ล้านตารางเมตร เน้นให้บริการในย่านธุรกิจที่สำคัญๆ เช่น เพลินจิต สีลม สาทร เป็นต้น
ทั้งนี้ไอเน็ตสามารถให้บริการได้ครอบคลุมทั่วทุกภูมิภาคของประเทศไทย
โดยการเชื่อมต่อสัญญาณเครือข่ายหลักของบริษัท ผ่านทางสำนักงานสาขาทั้ง 8 แห่ง
นอกจากนี้ได้นำเทคโนโลยีแบบ Gigabit Ethernet ที่ความเร็ว 1,000 Mbps
แบบหลายเส้นทาง มาใช้เพื่อเพิ่มความเร็วของเครือข่าย และทำให้เครือข่ายมีเสถียรภาพมากยิ่งขึ้น

ไอเน็ตมี IP addressที่ได้รับการจัดสรรจากศูนย์สารสนเทศเครือข่ายเอเซีย-แปซิฟิก (APNIC:
Asia Pacific Network Information Center) เพื่อให้บริการลูกค้าได้ทั้งสิ้น 864 Class
C (1 Class C เท่ากับ 256 IP address ซึ่งสามารถให้บริการลูกค้าได้ 254 ราย) ณ สิ้นปี
2551 จากการวัดของ Routing Arbiter Database ไอเน็ตมี IP address
ที่ได้รับการจัดสรรเอง รวมถึง IP address ของลูกค้าที่ไอเน็ตบริหารเครือข่ายอินเทอร์เน็ตให้
รวมทั้งสิ้น 1,012 Class C

ส่วนเชื่อมต่อวงจรภายในประเทศ (Domestic Connectivities)

ไอเน็ตเชื่อมต่อเครือข่ายอินเทอร์เน็ตหลักของบริษัทเข้ากับวงจรสื่อสารภายในประเทศ
เพื่อให้ลูกค้าสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider: ISP) รายอื่นในประเทศได้อย่างรวดเร็ว ผ่านเครือข่ายหลัก
4 แห่ง ความเร็วรวม 4.7+4.7 Gbps ได้แก่

1. เครือข่ายโครงการข้อมูลวิจัยอินเทอร์เน็ต (Internet Information Research/IIR)
ของ NECTEC

ไอเน็ตเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
(LAN) เนื่องจากตั้งอยู่ในอาคารเดียวกัน ทั้งสองเครือข่ายเชื่อมต่อกัน ที่ความเร็ว200+200 Mbps
(หมายถึง ความกว้างของวงจรขาเข้า+ความกว้างของวงจรขาออก)

2. เครือข่าย National Internet Exchange (NIX) ของ กสท.

ไอเน็ตเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 1.5+1.5 Gbps

3. เครือข่าย National Internet Exchange (NIX) ของ ทีโอที

ไอเน็ตเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว2 + 2 Gbps

4. เครือข่าย National Internet Exchange (NIX) ของ ทรู

ไอเน็ตเชื่อมต่อเครือข่ายอินเทอร์เน็ตหลักเข้ากับ NIX ผ่านทางระบบเคเบิ้ลใยแก้วนำแสง
ที่ความเร็ว 1 + 1 Gbps

ส่วนเชื่อมต่อวงจรระหว่างประเทศ (International Connectivities)

ไอเน็ตเชื่อมต่อเครือข่ายอินเทอร์เน็ตหลักของบริษัทไปยังเครือข่ายอินเทอร์เน็ตต่างประเทศ
ครอบคลุมพื้นที่ทั่วโลก ให้บริการด้วยความเร็วรวมที่สูงถึง 505+505 Mbps
แบบส่งสัญญาณได้ทั้งสองทาง คือทั้งขาเข้าและขาออก (full duplex)
โดยการเชื่อมต่อวงจรระหว่างประเทศ ดังต่อไปนี้

1. การเชื่อมต่อผ่านระบบเคเบิ้ลใยแก้วนำแสงของ Singapore Telecomunication Ltd.
(Singtel)

ไอเน็ตเชื่อมต่อเครือข่ายอินเทอร์เน็ตหลักเข้ากับ Singtel ผ่านทางระบบเคเบิ้ลใยแก้วนำแสง
ที่ความเร็ว 155+155 Mbps ออกจากเครือข่ายอินเทอร์เน็ตของประเทศสิงคโปร์
ไปยังเครือข่ายอินเทอร์เน็ตทั่วโลก

2. การเชื่อมต่อผ่านระบบเคเบิ้ลใยแก้วนำแสง ผ่านศูนย์แลกเปลี่ยนข้อมูลอินเทอร์เน็ต

ระหว่างประเทศ (International Internet Gateway/ IIG) ของ กสท.

ไอเน็ตเชื่อมต่อเครือข่ายอินเทอร์เน็ตหลักเข้ากับ IIG ผ่านทางระบบเคเบิ้ลใยแก้วนำแสง
ที่ความเร็ว 350+350 Mbps ของกสท.ไปยังเครือข่ายอินเทอร์เน็ตทั่วโลก

4.2 กลุ่มธุรกิจของบริษัท

1) การให้บริการแบบ Access Business (การให้บริการเชื่อมต่ออินเทอร์เน็ต)

การให้บริการเชื่อมต่ออินเทอร์เน็ตสามารถแบ่งออกเป็น 2 กลุ่มดังนี้

1. การให้บริการเชื่อมต่ออินเทอร์เน็ตสำหรับกลุ่มลูกค้าองค์กรทั่วไป เรียกว่า Business Access
เป็นบริการเชื่อมต่ออินเทอร์เน็ตความเร็วสูงเพื่อธุรกิจ
ผ่านช่องทางการเชื่อมต่อด้วยเทคโนโลยีที่หลากหลายโดยคำนึงถึงลักษณะการใช้งานและความต้องการของลูกค้าเป็นสำคัญ
บริการเชื่อมต่ออินเทอร์เน็ตสำหรับองค์กรจึงเป็นบริการที่มีคุณภาพสามารถรองรับการใช้งานได้อย่างรวดเร็วและมีเสถียรภาพสูง
มีช่องทางการให้บริการเชื่อมต่อให้เลือกใช้บริการได้หลายช่องทาง อาทิเช่น
การเชื่อมต่อผ่านโมเด็ม (Dial-up), การเชื่อมต่ออินเทอร์เน็ตความเร็วสูง
และการเชื่อมต่ออินเทอร์เน็ตผ่านสายวงจรเช่า ความเร็วตั้งแต่ 64Kbps ถึง 155 Mbps
รวมถึงการเชื่อมต่อผ่าน Gigabit Ethernet ที่มีความเร็วสูงถึง 10Gbps ในปี 2551
ไอเน็ตเปิดบริการใหม่ในหมวดธุรกิจ MetroLAN ชื่อบริการว่า MetroClick
ซึ่งเป็นบริการที่เหมาะกับลูกค้าองค์กรที่มีการใช้งานในการรับส่งข้อมูลที่เว็บไซต์ทั่วไป
เพราะมีระบบการสนับสนุนข้อมูลหรือ Caching ซึ่งจะช่วยทำให้การเข้าถึงข้อมูลเร็วขึ้น
รวมทั้งยังทำให้การใช้งานช่องสัญญาณเชื่อมต่อต่างประเทศได้อย่างคุ้มค่ามากขึ้น
รายละเอียดการให้บริการที่สำคัญดังนี้

-   บริการ MetroLAN
    เป็นบริการโครงข่ายใยแก้วภายในสำนักงานเพื่อเข้าสู่เครือข่ายอินเทอร์เน็ตด้วยความเร็วตั้งแต่
    10Mbps (LAN speed) มีขีดความสามารถในการรองรับการใช้งานอินเทอร์เน็ต
    แอพพลิเคชั่น หรือการโอนถ่ายข้อมูลระหว่างองค์กรอย่างรวดเร็ว
    ซึ่งเหมาะสำหรับองค์กรชั้นนำที่ต้องการประสิทธิภาพในการทำงานและสื่อสารสูงสุด
    ในปัจจุบันเครือข่าย MetroLAN
    ได้ถูกนำมาใช้งานในด้านการสำรองข้อมูลและศูนย์คอมพิวเตอร์ของบริษัทชั้นนำในกลุ่มธุรกิจหลักทรัพย์และการเงิน
    และยังคงมีแนวโน้มขยายตัวเพื่อรองรับองค์กรที่กำลังเติบโตไปพร้อมกับการพัฒนาธุรกิจ
    รวมไปถึงการใช้งานในด้านการติดต่อสื่อสารทั้งภาพและเสียง อาทิเช่น VDO Streaming,
    VDO-Conference, Gigabit Internet on-demand, Online data back-up และ
    e-Learning เป็นต้น

-   บริการ VPN (Virtual Private Network) และการให้บริการพิเศษ (International
    Roaming (IR) )

-   บริการ Corporate Node เป็นบริการเชื่อมต่ออินเทอร์เน็ตผ่านสายวงจรเช่า (Leased
    Line) ทั้งภายในประเทศและต่างประเทศ
    การให้บริการนี้เหมาะสำหรับกลุ่มลูกค้าองค์กรที่ต้องการใช้อินเทอร์เน็ตในการประกอบธุรกรรมต่างๆ
    โดยมีความเร็วในการให้บริการตั้งแต่ 64 Kbps
    ขึ้นไปซึ่งสามารถเชื่อมต่ออินเทอร์เน็ตได้ตลอด 24 ชั่วโมง โดยมี Domain Name และ IP
    Address เป็นของตนเอง สามารถจำแนกบริการตาม Service Level Agreement (
    SLA) หรือสัญญาการให้บริการได้ดังนี้

-   Premium Service: บริการเชื่อมต่ออินเทอร์เน็ตต่างประเทศอย่างเต็มประสิทธิภาพ
    เหมาะสำหรับผู้ที่ต้องการติดต่อต่างประเทศเป็นหลัก

-   Connect Service: บริการเชื่อมต่ออินเทอร์เน็ต
    เหมาะสำหรับผู้ที่ต้องการเชื่อมต่อเครือข่ายอินเทอร์เน็ตทั่วไป

-   Bandwdith on Demand (BOD):
    บริการเชื่อมต่ออินเทอร์เน็ตที่ผู้ใช้บริการสามารถเลือกใช้ความเร็วได้ทั้งในการเชื่อมต่อในประเทศและต่างประเทศ
    ตามสัดส่วนที่ผู้ใช้บริการ

-   Broadband Plus: บริการเชื่อมต่ออินเทอร์เน็ตความเร็วสูงผ่านวงจรสื่อสารADSLของ
    บริษัท ทีโอที จำกัด (มหาชน) และทำการเชื่อมต่อด้วยระบบ Always On
    เป็นบริการที่ล้ำหน้าสำหรับกลุ่มธุรกิจ SMEsที่ให้บริการทั้งในเขตกรุงเทพฯและต่างจังหวัด
    ผู้ใช้บริการสามารถเลือกความเร็วได้ตามความต้องการ ตั้งแต่ 256Kbps.-4Mbps.
    ซึ่งลูกค้าสามารถบริหารและควบคุมธุรกิจได้ด้วย IP Address เฉพาะ สามารถสร้าง
    Domain Name เป็นของตัวเอง

-   Connect Plus: เป็นบริการวงจรเช่าระหว่างประเทศบนโครงข่ายแบบ Virtual
    Private Network (VPN)
    ที่มีประสิทธิภาพสูงและมีความปลอดภัยในการรับ-ส่งข้อมูลระหว่างกัน โดยใช้เทคโนโลยี
    Multi-Protocal Labal Switching (MPLS) สำหรับการรับ-ส่งข้อมูลบนเครือข่าย IP
    และสามารถเชื่อมต่อหลากหลายเทคโนโลยีให้รวมเป็นโครงข่ายเดียวกันได้
    ทำให้การเชื่อมต่อระหว่างสำนักงานใหญ่และสาขาหรือระหว่างสาขาด้วยกันเอง
    สามารถติดต่อสื่อสารถึงกันได้สะดวกรวดเร็วและปลอดภัยกว่าการสื่อสารผ่านเครือข่ายอินเทอร์เน็ตสาธารณะ

2. การให้บริการเชื่อมต่ออินเทอร์เน็ตสำหรับกลุ่มลูกค้าบุคคลทั่วไป เรียกว่า Home Access
เป็นบริการเชื่อมต่อโมเด็มและสายโทรศัพท์ (Dial-Up)
เหมาะสำหรับให้บริการลูกค้าส่วนบุคคลที่ใช้บริการทั่วๆไป เช่น Internet Package และ
Inet-Broadband Personal ด้วยเครือข่ายอินเทอร์เน็ตที่ครอบคลุมพื้นที่ทุกจังหวัดมากกว่า 100
จุดทั่วประเทศทำให้ผู้ใช้บริการไม่พลาดการติดต่อสื่อสาร
และยังสามารถเลือกใช้ให้เหมาะสมกับการใช้บริการของแต่ละบุคคล ซึ่งไอเน็ตมีการบริการดังนี้
Inet-Easy, Inet-Flex, Inet-BeSmart, Inet-Monthly และ Inet-Broadband

  2) การให้บริการแบบ Business Solutions

  Business Solutions คือ
  บริการด้านเทคโนโลยีสารสนเทศและการสื่อสารที่ตอบสนองความต้องการของธุรกิจ
  ไอเน็ตได้ออกแบบบริการพร้อมกับผสานความร่วมมือระหว่างพันธมิตรทางธุรกิจของไอเน็ต
  เพื่อตอบสนองความต้องการของลูกค้าเป็นสำคัญ
  โดยเฉพาะบริการที่อยู่บนเครือข่ายอินเทอร์เน็ตและ IP network ได้แก่
  บริการสำหรับสถาบันการเงิน บริการด้านระบบรักษาความปลอดภัยของระบบเครือข่าย
  และการบริการพัฒนาและวางแผนกิจกรรมทางการตลาดออนไลน์ทุกรูปแบบผ่านระบบเครือข่ายอินเทอร์เน็ตความเร็วสูง
  โดยไอเน็ตมีการให้บริการ 4 กลุ่มหลัก ดังนี้

1.  ศูนย์จัดเก็บข้อมูล (INET Data Center : IDC)

  ไอเน็ตมีศูนย์จัดเก็บข้อมูล 2 แห่ง ได้แก่
  ศูนย์ปฏิบัติการหลักที่อาคารไทยซัมมิททาวเวอร์และศูนย์ปฏิบัติการสำรองที่อาคารบางกอกไทยทาวเวอร์
  ซึ่งมีการสำรองระบบเครือข่ายกันระหว่าง 2 ศูนย์อย่างสมบูรณ์แบบ และมีบริการครบวงจรตลอด
  24 ชั่วโมง รองรับความต้องการของลูกค้าอย่างเต็มรูปแบบ อาทิ บริการรับฝากเว็บ (Web
  Hosting) บริการรับฝากเครื่องเซิร์ฟเวอร์ และอุปกรณ์ (Co-location)
  บริการจัดการเครื่องเซิร์ฟเวอร์ให้เช่า (Dedicated Server Service)
  บริการให้เช่าเซิร์ฟเวอร์เสมือน (Virtual Server)
  รวมถึงบริการจัดโซลูชั่นตามความต้องการของลูกค้า (IDC Solution Service) เป็นต้น
  โดยเน้นการให้บริการแก่ลูกค้าองค์กรชั้นนำของประเทศ ตั้งแต่บริษัทหลักทรัพย์
  ที่ทำธุรกรรมซื้อขายหลักทรัพย์ บนอินเทอร์เน็ต ไปจนถึงผู้ให้บริการ web hosting
  ชั้นนำในประเทศ รวมถึงลูกค้าผู้ใช้บริการจากต่างประเทศ
  ที่ต้องการเผยแพร่ข้อมูลต่อผู้ใช้ในประเทศไทย

2.  Banking & Financial Solutions

  บริการเพื่อทำธุรกรรมทางการเงินที่ต้องการความปลอดภัย และรวดเร็วของระบบสูงสุด
  ด้วยระบบเครือข่ายอินเทอร์เน็ตความเร็วสูงของไอเน็ต
  ซึ่งเชื่อมต่อกับระบบเครือข่ายอิเล็กทรอนิกส์ของสถาบันทางการเงินชั้นนำแบบครบวงจร เช่น

-   บริการระบบเครือข่าย EDC Network Service
    ให้บริการการรับ-ส่งข้อมูลระหว่างเครื่องรับบัตรเครดิตเข้ากับระบบเครือข่ายอิเล็กทรอนิกส์ของสถาบันการเงิน

-   บริการ Terminal Line Encryption เป็นบริการเข้ารหัสข้อมูลในเครือข่าย
    เพื่อป้องกันการโจรกรรมข้อมูลอิเล็กทรอนิกส์ที่วิ่งผ่าน EDC Network Service

-   บริการจำหน่ายหรือให้เช่าและติดตั้งเครื่อง EDC Terminal ทั้งที่เป็น contact และ
    Contact less Terminal หรือ Mobile/Wireless Terminal

-   บริการเสริมต่างๆที่เกี่ยวกับการใช้โปรแกรมประยุกต์บนเครื่อง EDC Terminal
    และบนเครือข่าย EDC Network Service
    เพื่อเพิ่มมูลค่าให้แก่ธุรกรรมทางการเงินของลูกค้าผู้ใช้บริการ เช่น โปรแกรมขาย
    พ.ร.บ.ประกันภัยบุคคลที่ 3 , โปรแกรมรับชำระเงินค่าสินค้าและบริการ,
    โปรแกรมรับชำระเงินผ่อนจ่ายค่าสินค้าและบริการ

3.  e-Business & Media Services

  บริการที่ออกแบบมา เพื่อตอบสนองความต้องการของลูกค้า และแนวคิดหลักของบริษัท
  ซึ่งต้องการนำทรัพยากรที่มีอยู่มาผสมผสาน เพื่อให้ได้บริการใหม่ๆ เช่น
  บริการวางแผนสื่ออิเล็กทรอนิกส์แบบครบวงจร ตั้งแต่การออกแบบและจัดทำเว็บไซต์
  รวมถึงบริการเสริมต่างๆ ให้เหมาะสมกับการใช้งานของลูกค้า
  นอกจากนี้ยังให้บริการวางแผนโฆษณาประชาสัมพันธ์
  กิจกรรมทางการตลาดออนไลน์ทุกรูปแบบผ่านเครือข่ายอินเทอร์เน็ต
  ด้วยระบบการสื่อสารแบบสองทาง (Interactive) เช่น

-   บริการระบบรับสมัครบุคลากรผ่านอินเทอร์เน็ต ให้บริการแก่องค์กรใหญ่ๆ
    เพื่อรองรับการรับสมัครบุคลากร
    หน่วยงานรัฐบาลที่สำคัญที่ไอเน็ตได้ให้บริการคือสำนักงานคณะกรรมการข้าราชการพลเรือน
    (กพ.)

-   บริการเว็บไซต์ Dreamcalling.com เป็นเว็บไซต์ที่พัฒนาตามแนวคิด Web 2.0 เป็นแหล่ง
    Social Network
    และกิจกรรมด้านดนตรีเพื่อให้กลุ่มคนที่ชื่นชอบในดนตรีสามารถแสดงความสามารถและแลกเปลี่ยนความคิดเห็นและความรู้เรื่องดนตรีผ่านทางเครือข่ายอินเทอร์เน็ต
    ซึ่งจะมีการขยายวงออกไปยัง Digital contents อื่นๆอีก เช่น กิจกรรม, เกมส์,
    ความบันเทิง และบริการเสริมต่างๆ

-   บริการเว็บไซต์ Thai.com เป็น Social Network ขนาดใหญ่ ประกอบด้วย contents
    และ application ที่สามารถรองรับทุกกลุ่มของผู้ใช้บริการ

4.  Business Integration และ Professional Service

  บริการจัดการธุรกิจระบบอิเล็กทรอนิกส์ให้เชื่อมโยงกระบวนการทำงานของฝ่ายต่างๆที่เกี่ยวข้องให้ทำงานและทำการสื่อสารได้อย่างมีประสิทธิภาพ
  เช่น

-   บริการ Endpoint Security Solutions
    เป็นบริการดูแลความปลอดภัยเครื่องคอมพิวเตอร์ลูกข่ายสำหรับองค์กร
    จากภัยการถูกคุกคามต่างๆ รวมถึงการสำรองข้อมูลจากเครื่องคอมพิวเตอร์ส่วนบุคคล
    โดยรวมถึงการให้บริการสำรองข้อมูลอีเมล์
    ไอเน็ตถือเป็นผู้ให้บริการรายแรกที่ให้เปิดให้บริการในลักษณะนี้
    โดยเป็นความร่วมมือระหว่างไอเน็ตกับ Symantec

-   Security Operations Center (SOC) ศูนย์ปฏิบัติการเฝ้าระวังความปลอดภัยระบบ
    สารสนเทศขององค์กร
    ซึ่งเน้นการเฝ้าระวังและแจ้งเตือนเหตุการณ์ภัยคุกคามระบบไอทีแบบเรียลไทม์
    โดยมีการบริหารจัดการและดูแลระบบตลอด 24 ชม.
    จากทีมผู้เชี่ยวชาญด้านการรักษาความปลอดภัยซึ่งจะคอยให้คำปรึกษาและช่วยเหลือในการตอบสนองต่อการบุกรุกระบบตามนโยบายที่กำหนด
    ซึ่งนอกจากจะเพิ่มขีดความสามารถขององค์กรในการดำเนินงานอย่างต่อเนื่อง
    แล้วยังเป็นการช่วยลดต้นทุนด้านไอที ถือว่าเป็นระบบบริหารจัดการ IT Security
    ชั้นนำขององค์กรยุคใหม่

-   บริการโครงสร้างพื้นฐานสำหรับกลุ่ม SME
    เพื่อเป็นการเพิ่มศักยภาพในการทำธุรกิจและเป็นการประหยัดค่าใช้จ่ายให้แก่กลุ่ม SME
    อันประกอบด้วยการให้บริการด้าน Web Hosting, Web Builder, SMS และ
    Application สำหรับ สำนักงานที่เป็นธุรกิจ SME ให้สามารถบริหารจัดการได้ง่ายๆ
    ด้วยตนเอง

  กิจกรรมเพื่อสังคม

  กิจกรรมด้านการศึกษา
  ไอเน็ตยึดมั่นสร้างสรรค์และจรรโลงสังคมไทยด้วยการประยุกต์ใช้เทคโนโลยีสารสนเทศและการสื่อสารที่เป็นประโยชน์มาพัฒนาและส่งเสริมการเรียนรู้ให้แก่เยาวชนไทย
  เช่นโครงการ “ก้าวสู่วิชาชีพ เว็บมาสเตอร์ (INET Young Webmater Camp)”
  ที่ไอเน็ตร่วมมือกับสมาคมผู้ดูแลเว็บไทย(Thai Webmaster Association)
  จัดทำกิจกรรมต่อเนื่องเป็นปีที่ 6
  เพื่อเป็นเวทีในการสร้างโอกาสให้กับเยาวชนไทยทั่วประเทศได้ร่วมแสดงศักยภาพอย่างเต็มที่ในการแสดงความคิดสร้างสรรค์และเสริมสร้างประสบการณ์นอกห้องเรียนเพื่อมู่งสู่การเป็นเว็บมาสเตอร์มืออาชีพที่ดี
  มีจริยธรรม จรรยาบรรณในการประกอบวิชาชีพ
  ซึ่งจะเป็นรากฐานสำคัญในการพัฒนาสังคมและประเทศชาติให้มีความเจริญก้าวหน้าทัดเทียมนานาประเทศต่อไปได้
  ปัจจุบันมีนักศึกษาที่ผ่านการอบรมมาแล้วกว่า 500 ราย

ไอเน็ตเปิดโอกาสให้นักศึกษาจากสถาบันต่างๆ ที่มีความสนใจเข้าเยี่ยมชม INET Data Center
และแลกเปลี่ยนเรียนรู้การทำงานของบริษัท โดยในปี 2551 มีนักศึกษาจากสถาบันต่างๆ
เข้าเยี่ยมชมการทำงานของบริษัท อาทิ มหาวิทยาลัยราชภัฏพระนครศรีอยุธยา
และมหาวิทยาลัยนเรศวร เป็นต้น

  กิจกรรมด้านบริการสังคม
  ไอเน็ตได้มีการจัดสรรบุคลากรและทรัพยากรไอทีในการริเริ่มพัฒนาเครือข่ายแลกเปลี่ยน
  และการแจ้งเตือนภัยพิบัติ OpenCARE (Open Exchange for Collaborative
  Activities in Response to Emergencies) เป็นเครือข่ายออนไลน์
  ที่ครอบคลุมตั้งแต่อินเทอร์เน็ต โทรศัพท์ รวมถึงวิทยุโทรคมนาคม
  เพื่อไม่ให้เกิดช่องว่างในการเชื่อมต่อหรือเข้าถึงข้อมูล
  ทำหน้าที่เป็นโครงข่ายรองรับการเชื่อมต่อข้อมูลแจ้งเตือนภัยพิบัติจากหน่วยงานต่างๆ
  ตั้งแต่ระดับประเทศไปจนถึงระดับประชาชน ซึ่งเป็นแนวคิดที่มีจุดเริ่มต้นจากเหตุภัยพิบัติสึนามิในปี
  2547 ที่ก่อให้เกิดความสูญเสียครั้งใหญ่ในพื้นที่กว่า 13 ประเทศในแถบมหาสมุทรอินเดีย
  รวมทั้งพื้นที่ 6 จังหวัดในภาคใต้ของประเทศไทย
  เนื่องจากขาดการแจ้งเตือนล่วงหน้าและการประสานงานที่ไม่มีประสิทธิภาพ ระบบ OpenCARE
  จะทำงานโดยมีการรับส่งข้อมูลผ่านซอฟต์แวร์ที่เรียกว่า Plugin ซึ่งทำหน้าที่แปลงข้อมูลระหว่าง
  OpenCARE กับระบบภายนอก การส่งข้อมูลผ่านเครือข่ายนี้จึงเป็นลักษณะ 2 ทาง
  คือผู้ส่งข้อมูลสามารถเปลี่ยนสถานะเป็นผู้รับข้อมูล
  และผู้รับข้อมูลสามารถเปลี่ยนสถานะเป็นผู้ส่งข้อมูลได้ในขณะเดียวกัน

  OpenCARE
  นับเป็นเครือข่ายที่มีประโยชน์ต่อภาพรวมในด้านสังคมและเศรษฐกิจในการป้องกันความสูญเสียที่จะเกิดขึ้นจากภัยพิบัติในรูปแบบต่างๆ
  โดยไอเน็ตได้รับการสนับสนุนจากศูนย์เทคโนโลยีอิเล็กทรอนิกส์และคอมพิวเตอร์แห่งชาติ
  (“เนคเทค”) ในการผลักดันเครือข่าย OpenCARE
  จนได้รับการยอมรับจากเวทีโลกอย่างกว้างขวางและจะเป็นเครือข่ายการสื่อสารที่จะเป็นประโยชน์ระดับโลกได้ในอนาคตนอกจากการเชื่อมต่อใช้งานในประเทศแล้ว
  ได้มีการเข้าไปเชื่อมต่อระบบ OpenCARE
  กับระบบเตือนภัยของประเทศต่างๆและเปิดโอกาสให้ประเทศอื่นเชื่อมต่อด้วย เช่น
  ประเทศสหรัฐอเมริกา ญี่ปุ่น นอกจากนี้ยังมีประเทศอื่นๆ สนใจนำระบบ OpenCARE
  ไปใช้ในการเตือนภัยภายในประเทศของตนเองด้วย

  นอกจากนี้ ในปี 2551 ไอเน็ตได้รับเกียรติจากรายการโทรทัศน์ต่างๆ
  ให้ไปสัมภาษณ์เกี่ยวกับระบบการทำงานภายในและกลยุทธ์ในการดำเนินธุรกิจของบริษัท เช่น
  รายการ "เวทีผู้หญิง" FM 90.5 MHz”, รายการ “TNN 24 News True Vision”
  และรายการ 168 ชั่วโมง ที่นำเสนอเกี่ยวกับระบบการทำงานของ Network และ IDC
  ซึ่งเป็นการเผยแพร่ความรู้ ความเข้าใจ ด้านเทคโนโลยีสารสนเทศสู่ประชาชนอีกทางหนึ่ง

มาตรฐานระดับสากล ISO 9001:2000

  ด้วยปณิธาณที่จะมุ่งมั่นพัฒนาและเสริมศักยภาพบริการที่ดีที่สุดเพื่อตอบสนองความต้องการของลูกค้าส่งผลให้ไอเน็ตมีการพัฒนาศักยภาพอย่างต่อเนื่องจึงส่งผลให้บริษัทได้รับการรับรองระบบคุณภาพมาตราฐานระดับสากล
  ISO 9001:2000 มาอย่างต่อเนื่องเป็นปีที่ 8
  ซึ่งทางไอเน็ตถือเป็นผู้ให้บริการอินเทอร์เน็ตรายแรกและรายเดียวของประเทศที่ได้รับการรับรองระบบคุณภาพครอบคลุมบริการหลักทั้ง
  3 ประเภทคือ บริการอินเทอร์เน็ตระดับองค์กร (Corporate Node), บริการ MetroLAN
  และศูนย์จัดเก็บข้อมูล (INET Data Center : IDC)

  4.3 สิทธิในการประกอบธุรกิจ

  กสท. อนุญาตให้ไอเน็ตดำเนินการให้บริการอินเทอร์เน็ต
  ตามเงื่อนไขที่ระบุไว้ในสัญญาดำเนินการให้บริการอินเทอร์เน็ต
  โดยมีสาระสำคัญของสัญญาดังต่อไปนี้

+--------------+-------------------------------------------------------+
| ชื่อสัญญา       | สัญญาดำเนินการให้บริการอินเทอร์เน็ต (Internet)               |
+--------------+-------------------------------------------------------+
| คู่สัญญา        | ระหว่างบริษัท กสท โทรคมนาคม จำกัด (มหาชน)(“กสท.”)         |
|              |                                                       |
|              | และบริษัท อินเทอร์เน็ตประเทศไทย จำกัด(มหาชน)(“บริษัท”)        |
+--------------+-------------------------------------------------------+
| วันที่ทำสัญญา    | 9 ตุลาคม 2540                                          |
+--------------+-------------------------------------------------------+
| สรุปสาร       | - กสท.                                                |
| ะสำคัญของสัญญา | อนุมัติให้บริษัทดำเนินการให้บริการอินเทอร์เน็ตแก่ผ                 |
|              | ู้ใช้บริการที่ติดตั้งอุปกรณ์ในประเทศไทยตามเงื่อนไขสัญญาตลอดจนกฏหมาย |
| การให้บร      | มติคณะรัฐมนตรี ข้อบังคับ ระเบียบ คำสั่ง และนโยบายของ กสท.      |
| ิการอินเทอร์เน็ต |                                                       |
|              | - บริษัทต้องเช่าข่ายบริการโทรคมนาคมของกสท. แต่ กสท.อาจอนุญาต  |
|              |                                                       |
|              | ให้บริษัทเช่าข่ายบริการจากหน่วยงานอื่น ซึ่งมีขอบเขตการให้บริการ     |
|              |                                                       |
|              | เฉพาะในประเทศไทย                                      |
|              | ทั้งนี้บริษัทจะต้องให้บริการอินเทอร์เน็ตโดยผ่านข่า                  |
|              | ยบริการโทรคมนาคมของกสท.หรือหน่วยงานที่กสท.อนุญาตดังกล่าวเท่านั้น |
+--------------+-------------------------------------------------------+
| การดำเนินงาน  | บริษัทต้องไม่ดำเนินการให้บริการหรือกระทำการใดๆอันเป็นการแข      |
| และจัดให้บริการ | ่งขันกับกิจกรรมหรือบริการหลักของกสท.ซึ่งได้แก่โทรศัพท์ระหว่างประเทศ |
|              | การจัดหาและการจัดโครงข่ายที่ใช้ในการสื่อสารใช้ในระหว่างป        |
|              | ระเทศและกิจกรรมบริการอื่นที่กสท.กำหนดให้เป็นกิจกรรมบริการหลักของ |
|              |                                                       |
|              | กสท.                                                  |
|              | ทั้งนี้กสท.เป็นผู้วินิจฉัยว่ากิจกรรมหรือบริการใดเป็นก                |
|              | ิจกรรมบริการหลักของกสท.และให้คำวินิจฉัยของกสท.ดังกล่าวถือเป็นที่สุด |
+--------------+-------------------------------------------------------+
| ระยะเวล      | กสท.ยินยอมให้บริษัทเป                                     |
| าการดำเนินการ | ็นผู้ดำเนินการให้บริการตามสัญญานี้จนกว่าคณะรัฐมนตรีจะมีมติให้เลิกบริษัท |
|              | โดยเริ่มนับตั้งแต่วันแรกที่เปิดให้บริการ                          |
+--------------+-------------------------------------------------------+

  สิทธิใบอนุญาตการให้บริษัท แมนดาลา คอมมูนิเคชั่น จำกัด

บริษัท แมนดาลา คอมมูนิเคชั่น จำกัด ซึ่งเป็นบริษัทย่อยของบริษัท อินเทอร์เน็ตประเทศไทย จำกัด
(มหาชน) ได้ประกอบธุรกิจให้บริการอินเทอร์เน็ต
โดยได้รับอนุญาตจากคณะกรรมการกิจการโทรคมนาคมแห่งชาติ (“กทช.”)
ให้เป็นผู้รับใบอนุญาตการให้บริการอินเทอร์เน็ตแบบที่หนึ่ง คือ
เป็นประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของผู้ให้บริการอื่นๆ) โดยได้รับใบอนุญาตตั้งแต่วันที่ 16
กุมภาพันธ์ 2549 และปัจจุบันได้รับการต่ออายุจนถึงวันที่ 15 กุมภาพันธ์ 2553
โดยได้อธิบายรายละเอียดขอบเขตบริการไว้ในหัวข้อที่ 5 เรื่องทรัพย์สินที่ใช้ในการประกอบธุรกิจข้อ
(3) นโยบายการลงทุนในบริษัทย่อย บริษัทร่วมและบริษัทที่เกี่ยวข้อง

  4.4 การตลาดและสภาวะการณ์แข่งขัน

  การตลาดและสภาวะการณ์แข่งขัน

  วิสัยทัศน์ (Vision) To make “Information finds you” a reality

  ภารกิจ(Mission) ใช้นวัตกรรมและเทคโนโลยีสื่อสารข้อมูลที่มีค่าสูง
  เพื่อตอบสนองต่อการดำเนินชีวิตและธุรกิจสมัยใหม่ ก่อให้เกิดประโยชน์สูงสุดต่อผู้มีส่วนเกี่ยวข้อง
  (Stakeholders)

-   กลยุทธ์ในการแข่งขันของบริษัท

1. การตอกย้ำภาพลักษณ์ของบริษัทในการเป็น Dependable Expert
เพื่อให้ไอเน็ตสามารถแข่งขันในธุรกิจการให้บริการไอซีที ซึ่งมีการเปลี่ยนแปลงอย่างรวดเร็ว
ไอเน็ตได้ดำเนินการตอกย้ำภาพลักษณ์ของบริษัทในการเป็น Dependable Expert
อย่างต่อเนื่องโดยมุ่งเน้นภาพลักษณ์ที่มีความคล่องตัวสูง
สามารถปรับเปลี่ยนให้เข้ากับสภาวะแวดล้อมได้อย่างรวดเร็ว
และตอบสนองต่อความต้องการของลูกค้าได้อย่างทันท่วงที
การสร้างภาพลักษณ์ดังกล่าวจะดำเนินการไปพร้อมๆกันทั้งภายในและภายนอกบริษัท
เพื่อเป็นการนำเสนอภาพลักษณ์ที่แท้จริงของไอเน็ตที่มีความยั่งยืน
อันจะทำให้ลูกค้าสามารถมองเห็นและซึมซับตัวตนที่ชัดเจนของบริษัทได้ในระยะยาว

2. การปรับปรุงคุณภาพของสินค้าและการให้บริการอย่างต่อเนื่อง
ในปัจจุบันไอเน็ตวางตำแหน่งสินค้าและบริการของบริษัทอยู่ในระดับพรีเมี่ยม
โดยเน้นคุณภาพในการให้บริการและการให้บริการหลังการขายที่ดีเพื่อหลีกเลี่ยงการแข่งขันด้านราคาเพียงอย่างเดียว
ในปีที่ผ่านมาไอเน็ตมีการปรับปรุงและพัฒนาระบบโครงข่ายอย่างต่อเนื่อง
เพื่อสามารถตอบสนองความต้องการของลูกค้าได้ดีขึ้นและมีขนาดเพียงพอต่อการให้บริการ
สำหรับการให้บริการหลังการขาย ไอเน็ตมีการพัฒนาคุณภาพของบุคลากรอย่างต่อเนื่อง
ทั้งในส่วนของเจ้าหน้าที่ดูแลงานขาย เจ้าหน้าที่บริการในศูนย์บริการลูกค้าผ่านทางโทรศัพท์ (Call
Center)
และเจ้าหน้าที่ดูแลระบบโครงข่ายเพื่อยกระดับการให้บริการของบริษัทเพื่อให้ลูกค้าเกิดความพอใจสูงสุดโดยจะทำการวัดผลของการให้บริการทั้งในส่วนของโครงข่ายและการให้บริการผ่านการสำรวจความพึงพอใจลูกค้า
(Customer Satisfaction Survey)

3. การปรับเปลี่ยนกลยุทธ์ทางการตลาด
ไอเน็ตดำเนินการปรับเปลี่ยนจากเดิมที่มุ่งเน้นในด้านสินค้าและบริการของบริษัท
(Product-Centric) ได้ปรับเปลี่ยนไปที่ความต้องการของลูกค้าเป็นหลัก
(Customer-Centric) ซึ่งการปรับเปลี่ยนกลยุทธ์ทางการตลาดในครั้งนี้
จะเพิ่มโอกาสในการขายสินค้าและบริการสามารถจัดกิจกรรมทางการตลาดต่างๆให้เหมาะสมกับลูกค้าในแต่ละกลุ่ม
ซึ่งมีความต้องการที่แตกต่างกันออกไปได้ดียิ่งขึ้น

4. การพัฒนาสินค้าและบริการใหม่ๆเพื่อตอบสนองความต้องการของลูกค้า
ไอเน็ตดำเนินการพัฒนาระบบเทคโนโลยีสารสนเทศ (ICT Solution)
และบริการเสริมใหม่ๆของบริษัท โดยคำนึงถึงเทคโนโลยีที่เปลี่ยนแปลงไปตลอดเวลา
รวมทั้งกฎหมาย ระเบียบ ข้อบังคับต่างๆของหน่วยงานที่เกี่ยวข้องด้วยการดำเนินการพัฒนาดังกล่าว
ทั้งที่เกิดจากการพัฒนาโดยบุคลากรของบริษัทเองและโดยความร่วมมือกับพันธมิตรทางธุรกิจ เช่น
Virus Scan, Spam Mail Filtering, Network Security System, Transaction
Log Management, VoIP Multimedia Conferencingเป็นต้น
ทั้งหมดนี้เพื่อตอบสนองเป้าหมายการดำเนินงานหลักของบริษัทเพื่อเป็นผู้ให้บริการเทคโนโลยีสารสนเทศแบบครบวงจรที่ลูกค้าไว้วางใจ

5. เน้นการสร้างความสัมพันธ์กับคู่ค้าในระดับต่างๆ ในลักษณะพันธมิตรทางธุรกิจ
ไอเน็ตเล็งเห็นว่าความสัมพันธ์อันดีกับคู่ค้าในระดับต่างๆทำให้ไอเน็ตมีโอกาสทางธุรกิจสูงขึ้น
โดยเปลี่ยนจากการแข่งขันเป็นการให้ความร่วมมือกันทางธุรกิจเพื่อใช้ทรัพยากรและศักยภาพที่มีของแต่ละฝ่ายส่งเสริมให้เกิดประโยชน์สูงสุด
อีกทั้งยังเป็นการลดการลงทุนเพื่อรับผลประโยชน์ร่วมกัน
นอกจากนี้ยังเป็นกลยุทธ์สำคัญในการขยายฐานลูกค้าและเพิ่มส่วนแบ่งทางการตลาดในอุตสาหกหรรมไอซีที

-   ลักษณะลูกค้าและกลุ่มเป้าหมาย

แบ่งตามประเภทของลูกค้าออกเป็น 2 กลุ่ม ดังนี้

1. ลูกค้าประเภทองค์กร (Corporate Account)
ถือเป็นกลุ่มลูกค้าที่สำคัญและทำรายได้หลักให้แก่บริษัทเป็นลูกค้าที่มีความผูกพันและมีความเชื่อมั่นในการให้บริการของบริษัท
เช่น หน่วยงานราชการ รัฐวิสาหกิจ บริษัทเอกชน ธนาคาร และสถาบันทางการเงิน เป็นต้น

2. ลูกค้าประเภทบุคคล (Individual Account) กลุ่มลูกค้าที่เป็นบุคคลทั่วไป

-   สภาพแข่งขันภายในอุตสาหกรรม

จากแนวโน้มของจำนวนผู้ใช้อินเทอร์เน็ตที่มีอัตราเพิ่มสูงขึ้นอย่างต่อเนื่อง โดยในปี 2550¹
มีอัตราการแพร่กระจายของการใช้อินเทอร์เน็ตอยู่ที่ร้อยละ 20.5 คิดเป็นจำนวนผู้ใช้อินเทอร์เน็ต
13.4 ล้านคนนั้น
แสดงให้เห็นว่าประเทศไทยยังมีโอกาสในการเพิ่มการกระจายการใช้อินเทอร์เน็ตของคนในพื้นที่ต่างๆทั่วประเทศได้อีกมาก
ทั้งนี้ขึ้นอยู่กับนโยบายภาครัฐและกติกาการแข่งขันของธุรกิจโทรคมนาคมและอินเทอร์เน็ตของคณะกรรมการกิจการโทรคมนาคม
(กทช.)

แนวโน้มในอนาคตคาดว่าผู้ใช้บริการอินเทอร์เน็ตทั้งส่วนบุคคลและระดับองค์กร
จะมีความต้องการใช้อินเทอร์เน็ตความเร็วสูงเพิ่มขึ้นอย่างต่อเนื่อง จากการสำรวจพบว่า
การใช้บริการอินเทอร์เน็ตความเร็วสูง (ADSL) มีการใช้งานมากที่สุด
รวมถึงการเชื่อมต่อผ่านระบบ Network/LAN ของที่ทำงาน สถานศึกษา และผ่านโทรศัพท์มือถือ
(Mobile Internet) มีสัดส่วนเพิ่มสูงขึ้นอย่างเห็นได้ชัดเจน ในขณะที่การเชื่อมต่อแบบ Dial-up
มีจำนวนผู้ใช้บริการลดลงมาก

จากประชากรที่ใช้อินเทอร์เน็ตในประเทศมีจำนวนมากขึ้นอย่างต่อเนื่องเช่นนี้
ทำให้เกิดการรวมกลุ่มของผู้ที่มีความสนใจในเรื่องเดียวกันบนโลกอินเทอร์เน็ต เพื่อแลกเปลี่ยนข้อมูล
ข่าวสาร ทัศนคติจนกระทั่งเกิดปรากฏการณ์สังคมออนไลน์หรือชุมชนออนไลน์ขึ้น
มีการติดต่อสื่อสารผ่านทางเว็บไซต์ เรียกว่า social web ซึ่งจะสอดคล้องกับการพัฒนา
Thai.com 2.0 ของไอเน็ต เพื่อรองรับกับการให้บริการสังคมออนไลน์ที่จะมีปริมาณมากยิ่งขึ้น
การพัฒนาเทคโนโลยีอุปกรณ์เคลื่อนที่ที่ทำงานผ่านเครือข่ายไร้สาย โดยเฉพาะผ่านระบบ 3G
ของโทรศัพท์เคลื่อนที่ซึ่งจะเปิดให้บริการในอนาคตอันใกล้นี้
จะเป็นปัจจัยสำคัญที่กระตุ้นให้เกิดการใช้งานอินเทอร์เน็ตอย่างแพร่หลายมากขึ้น
จากผลการสำรวจของเนคเทค
กิจกรรมที่ผู้ใช้งานอินเทอร์เน็ตมีความสนใจมากที่สุดคือการแลกเปลี่ยนข้อมูลความรู้ต่างๆ
รองลงมาคือการแลกเปลี่ยนรูปภาพและคลิปวิดีโอ รวมทั้งการเรียนออนไลน์
ผลของการเกิดสังคมออนไลน์มีส่วนเสริมให้เกิดธุรกรรมพาณิชย์อิเล็กทรอนิกส์ (e-Commerce)
มากขึ้น
ผู้ใช้อินเทอร์เน็ตที่มีประสบการณ์การซื้อสินค้าและบริการทางอินเทอร์เน็ตมีอัตราส่วนสูงขึ้นจากปีก่อนๆมาก
โดยสินค้าเช่นหนังสือและการสั่งจองบริการต่างๆเป็นสินค้าและบริการที่ได้รับความนิยมสูงสุด

จากที่ผู้ใช้บริการอินเทอร์เน็ตให้ความสำคัญต่อเสถียรภาพของระบบเครือข่ายตลอดจนความเร็วในการเชื่อมต่อ
ซึ่งสอดคล้องกับปรัชญาของไอเน็ตที่มุ่งเน้นไปสู่การให้บริการอย่างมีคุณภาพ
เป็นไปตามมาตรฐานสากล
นอกจากนี้ความปลอดภัยจากจากถูกคุกคามทางเครือข่ายก็เป็นอีกประเด็นหนึ่งซึ่งผู้ใช้บริการอินเทอร์เน็ตทุกภาคส่วนมีความกังวล
เช่นการถูกคุกคามจากไวรัส อีเมล์ขยะ (spam mail)
ส่งผลให้ตลาดผลิตภัณฑ์ฮาร์ดแวร์และซอฟต์แวร์ตลอดจนบริการต่างๆที่เกี่ยวข้องกับระบบรักษาความปลอดภัยข้อมูลของคอมพิวเตอร์
มีอัตราเติบโตเพิ่มขึ้นจากปีที่ผ่านมาอย่างรวดเร็ว
ประกอบกับการบังคับใช้กฏหมายตามพระราชบัญญัติว่าด้วยการกระทำความผิดเกี่ยวกับคอมพิวเตอร์
พ.ศ.2550 มีผลแล้วตั้งแต่ปี 2551
กำหนดให้ผู้ให้บริการมีหน้าที่เก็บรักษาข้อมูลจราจรคอมพิวเตอร์ไม่ต่ำกว่า 90 วัน
คาดว่าจะทำให้เกิดการลงทุนพัฒนาระบบการจัดเก็บข้อมูลจราจรคอมพิวเตอร์ครั้งใหญ่
โดยเฉพาะภาคธุรกิจขนาดใหญ่ซึ่งจะให้ความสำคัญกับการจัดเก็บข้อมูล
คาดว่าจะส่งผลให้เกิดเม็ดเงินลงทุนในระบบจัดเก็บข้อมูลจราจรทางคอมพิวเตอร์ประมาณ 500 -
1,000 ล้านบาท มีอัตราเพิ่มขึ้นประมาณร้อยละ 7 - 14
เมื่อเทียบกับมูลค่าการใช้จ่ายด้านไอทีของภาคธุรกิจโดยรวมในปี 2550 ที่มีมูลค่าประมาณ 74,089
ล้านบาท² ซึ่งนับว่าจะส่งผลดีต่อธุรกิจการจัดเก็บข้อมูลทั้งด้านฮาร์ดแวร์ ซอฟต์แวร์
และบริการที่มีปัจจุบันมีมูลค่าตลาดอยู่ที่ประมาณ 5,000 ล้านบาท ซึ่งสอดคล้องกับทิศทางของไอเน็ต
ที่เน้นไปด้านการให้บริการด้าน Network Security อย่างครบวงจร ด้วยการเปิด Security
Operations Center (SOC) พร้อมบริการรองรับมากมาย เช่น Log Management และ
Endpoint Security เป็นต้น

ไอเน็ตยังคงมุ่งเน้นรักษาคุณภาพการให้บริการอินเทอร์เน็ตตามนโยบายคุณภาพของบริษัท
ซึ่งถือเป็นภาระกิจหลักที่มุ่งเน้นให้บริการระดับองค์กรและระดับบุคคลมาโดยตลอด
โดยมีการพัฒนาปรับปรุงการบริการและสินค้าต่างๆอย่างไม่หยุดยั้ง
เพื่อให้เกิดความพอใจสูงสุดของผู้ใช้บริการทุกราย
และจะรักษาไว้ซึ่งหลักการข้อกำหนดทางกฎหมายที่เป็นสากลและมาตรฐานทางวิชาการที่ถูกต้อง
พร้อมกับการพัฒนานวัตกรรมใหม่ๆ
เพื่อเตรียมสนองตอบความต้องการใช้งานอินเทอร์เน็ตที่มีแนวโน้มจะเติบโตเพิ่มขึ้นอย่างรวดเร็วในปี
2552 ด้วย

1 รายงานผลการสำรวจกลุ่มผู้ใช้อินเทอร์เน็ตในประเทศไทย ปี 2551,
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ สำรวจเมื่อ สิงหาคม – กันยายน 2551

2 ที่มา:
http://www.kasikornresearch.com/portal/site/KResearch/rsh_d/?cid=7&id=16204,
ศูนย์วิจัยกสิกรไทย

-   งานที่ยังไม่ส่งมอบ

  ณ สิ้นปี 2551 ไอเน็ตมีงานโครงการจ้างเหมาสร้างท่อร้อยสายที่ยังไม่ส่งมอบทั้งสิ้น จำนวน 3
  โครงการ มีมูลค่างานตามสัญญาทั้งหมด เท่ากับ 259 ล้านบาท ทั้ง 3
  โครงการมีความก้าวหน้าของงานอย่างต่อเนื่อง และคาดว่าจะสามารถทยอยส่งมอบงานภายในปี
  2552